Diari Oficial de la Generalitat Valenciana


Sumari del DOGV 1669, del 22-11-1991 (1991/823298)

DECRET 208/1991, d'11 de novembre, del Consell de la Generalitat Valenciana, pel qual s'accepta la cessió d'us d'un immoble situat a Elx, a l'avinguda dels Llauradors, destinat a educació infantil, realitzada per l'Ajuntament d'Elx.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/11/11/208/dof/vci/html**

### Dades del document

Número de DOGV
:   1669

Data del DOGV
:   22-11-1991

Secció del DOGV
:   DISPOSICIONS GENERALS

Número del document
:   1991/823298


Data del document
:   11-11-1991

Organisme emissor
:   Conselleria d'Economia i Hisenda

Tipus de document
:   Decret

Decret 208/1991, d'11 de novembre, del Consell de la Generalitat Valenciana, pel qual s'accepta la cessió d'ús d'un immoble situat a Elx, a l'avinguda dels Llauradors, destinat a educació infantil, realitzada per l'Ajuntament d'Elx.  
L'Ajuntament d'Elx, en sessió plenària de data 15 de juliol de 1991, acordà la cessió d'ús gratuïta a la Generalitat Valenciana d'un immoble situat a l'avinguda dels Llauradors, del qual és propietari l?esmentat ajuntament.  
La cessió es realitza amb la finalitat determinant que es destine a educació infantil.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i formalització de la cessió d'ús gratuïta de l?immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern valencià l'acceptació de la cessió d'ús indicada.  
Per això, a proposta del Conseller d'Economia i Hisenda i amb la deliberació prèvia del Govern valencià en la reunió del dia 11 de novembre de 1991,  
DECRETE  
Article primer  
Acceptar la cessió d'ús a títol gratuït, realitzada per l'Ajuntament d'Elx, de l'immoble de 2.710 m2. situat en l'avinguda dels Llauradors del sector 5é, els límits del qual són:  
Nord, prolongació del carrer d'Amílcar Barca; sud, bloc d'edificació en U i espai lliure per a vianants, annex a aquest; est, prolongació del carrer d'Hilarión Eslava; i oest, prolongació del carrer de Maximilià Thous.  
A l?interior hi ha construïda una edificació que ocupa en planta 465 m2., amb un edifici principal i un annex de 21 m2. Les superfícies construïdes són: planta baixa en dos nivells, edifici principal, 383,75 m2; planta de pis edifici principal 132,50 m2., que sumen 516,25 m2., i que amb l'annex esmentat de 21 m2. fan un total de 537,25 m2. La construcció està destinada a l?Escola Infantil Municipal, denominada María Orts. Es valora en la quantitat de 85.893.954 pessetes.  
Figura inscrita en tom 1.247, llibre 297 d'Elx, foli 47, finca núm. 20.858 del Registre de la Propietat d'Elx.  
Article segon  
Aquesta cessió d'ús del local esmentat comporta el compromís per part de la Generalitat Valenciana de destinar, en un termini de cinc anys, l?immoble cedit a educació infantil i mantenir-ne la destinació durant els trenta anys següents, en el cas que no es complesquen aquestes condicions es considerarà resolta la cessió i revertiran els béns a l'Ajuntament d'Elx.  
Article tercer  
Els drets derivats de la cessió de l?immoble s'hauran d'incorporar a l?Inventari General de Béns i Drets de la Generalitat Valenciana.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 11 de novembre de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI